|  |  |  |  |  |
| --- | --- | --- | --- | --- |
| **Таблица за направените предложения и възражения в процеса на обществено обсъждане на проект на насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ ПО ПОДМЯРКА 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони 2014 – 2020 г.** | | | | |
| **№** | **Данни на подателя** | **Дата на получаване** | **Коментар/Предложение** | **Становище на УО на ПРСР** |
| 1. | Верка Тодорова | 19.07.2022 г. | Здравейте,  Във връзка с публикуваните за обществено обсъждане условия за кандидатстване по процедура BG06RDNP001-7.020 - Енергийна ефективност, имам две забележки:  1. В 24.1 Списък с общи документи е пропуснат документ Удостоверение от НИНКН за статута на обекта като недвижима културна ценност, от който да става ясно, дали обекта, предмет на инвестицията има статут на паметник на културата или няма, в зависимост от което, кандидатът следва да представи и документ по т.21. Съгласуване с Министерството на културата с писмено становище и заверка с печат върху графичните материали на проектната документация, изготвена по реда на глава 23 от Наредба № 4 от 2001 г. за обхвата и съдържанието на инвестиционните проекти. Цитираният документ - Удостоверение от НИНКН за статута на обекта като недвижима културна ценност е включен в списъка с документите по останалите три процедури BG06RDNP001-7.021 – Вода, BG06RDNP001-7.019 – Пътища и № BG06RDNP001-7.017 – УЛИЦИ  2. В Приложение № 4 Към Условията за кандидатстване - СПИСЪК С НАИМЕНОВАНИЯТА НА АКТИВИТЕ, ДЕЙНОСТИТЕ И УСЛУГИТЕ, ЗА КОИТО СА ОПРЕДЕЛЕНИ РЕФЕРЕНТНИ РАЗХОДИ (БЕЗ ДДС), липсва референтен разход изграждане на мрежови фотоволтаични системи и автономни фотоволтаични системи. Такива разходи присъстват в списъка с референтните разходи по приключилата процедура № BG06RDNP001-4.015 по подмярка 4.2, което означава, че референтна стойност за тях има. Тъй като разходите за инвестиции във ВЕИ носят допълнителни точки на проекта, липсата на референтна стойност в условията за кандидатстване, ще доведе до процедура за пазарни консултации за този вид разход, което ще изкриви стойностите и може да доведе до получаване на различен брой точки по критерий 3 „Проекти, насочени към производство на енергия за собствено потребление от възобновяеми енергийни източници„ за кандидати, които изграждат една и съща мощност.  Моля в УК да се запише изрично, че процентното съотношение на разходите за ВЕИ в проекта, спрямо инвестиционните разходи в проекта трябва да е налице до одобрението на проекта и че не трябва да се поддържа и след провеждане на обществена поръчка и отчитане на проекта, тъй като, бенефициентите няма как да гарантират, че след провеждане на обществена поръчка, стойността на разходите за фотоволтаична система ще се запазят в същото съотношение, спрямо общите инвестиционни разходи по проекта и това би довело до анулиране на договора за неспазване на предимство, получено пред други кандидати по критериите за оценка. | По т. 1: Приема се! Добавена е нова т. 27 към Раздел 24.1 „Списък с общи документи“, където е добавен описаният документ като изискуем.  По т. 2: Приема се!  Приема се. Внесен е пояснителен текст под т. 1 в Методика за оценка на проектните предложения от Раздел 22. |
| 2. | Н. Методиев | 19.07.2022 г. | Здравейте, във връзка с публикуваните за обществено обсъждане условия за кандидатстване по подмярка 7.2 от ПРСР 2014-2020, имам следните коментари:  Коментар 2 - в процедури BG06RDNP001-7.021 – Вода, BG06RDNP001-7.019 – Пътища, BG06RDNP001-7.017 – Улици и BG06RDNP001-7.020 – Енергийна ефективност, установихме несъответствие между сроковете предвидени за междинно плащане в чл. 3 ал. 5 от административния договор „Искането за междинно плащане се подава в срок не по-късно от четири месеца, преди изтичане на срока, посочен в чл. 5, ал. 1“ и срока, посочен в Условия за изпълнение на проекта раздел Б. „Финансово изпълнение на проектите и плащане“ т. 12 Междинното плащане е допустимо за одобрена обособена част от инвестицията, като се заявява не по-късно от дванадесет месеца преди изтичане на крайния срок за извършване на инвестицията по административния договор. Моля да имате предвид, че срок от 12 месеца преди изтичане на срока на договора е крайно нереалистичен за подаване на заявка за междинно плащане, предвид сроковете, в които ДФ „Земеделие“ обработва проектите, необходимостта от провеждане на обществени поръчки и фиксирания краен срок за изпълнение 15 септември 2025г. и ако остане този срок, реално никой няма да може да се възползва от тази възможност. | По коментар 2: Приема се! Внесена е корекция в т. 12 на раздел Б. „Финансово изпълнение на проектите и плащане“ от Условия за изпълнение на проекта, като посоченият срок от „дванадесет месеца“ е корегиран на „четири месеца“ съгласно текста в чл. 3 ал. 5 от Административния договор. |
| 2. | obteteven.PRSR@gmail.com | 19.07.2022 г. | Здарвейте,  В условията за кандидатстване, в таблицата с дефиниции за "Обществени услуги" е цитиран следния текст: "Услуги, предоставяни за задоволяване на обществени потребности, по повод на чието предоставяне се извършват административни услуги в сгради, които се използват от администрацията на общината, както и детски градини, основни или средни училища, финансирани чрез бюджета на общината или професионални гимназии по § 10 от Преходните и заключителни разпоредби на Закона за предучилищното и училищното образование.  Съгласно тази дефиниция да разбираме ли, че началните училища са недопустими за финансиране? | В условията за кандидатстване, в таблицата с дефиниции за "Обществени услуги", ясно е описан обхвата на обществените услуги, за които се предоставя финансиране. В обществените услуги, за които се предоставя финансиране са включени и детски градини, основни или средни училища, финансирани чрез бюджета на общината или професионални гимназии по § 10 от Преходните и заключителни разпоредби на Закона за предучилищното и училищното образование.  Началните училища не са включени в обхвата на допустимите дейности по процедурата. |
| 3. | Държавен фонд „Земеделие“ | 20.07.2022 г. | **I. Общи коментари по условията за кандидатстване за процедури Улици, Пътища, Вода и Енергийна ефективност:**  1. В раздел 9 „Минимален и максимален размер на безвъзмездната финансова помощ за конкретно проектно предложение“, е заложен максимален размер на одобрените разходи от оценителната комисия за едно проектно предложение, който не може да надхвърля левовата равностойност, определена във всяка от обявените процедури. Така разписания текст ще доведе до невъзможност при залагане на максимален размер на разходите, за които се кандидатства по проектното предложение. До този момент, при обявяване на процедурите в ИСУН, от страна на ДФ „Земеделие“ се залагаше максимален размер на общите допустими разходи по конкретната процедура за едно проектно предложение.  2. Във връзка с извършване на служебна проверка, относно спазване на изискванията на чл. 54, ал. 1, т. 6 от ЗОП, предлагаме в раздел 27.1 „Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ“, текстът по т. „г“, да бъде заменен по следния начин: „Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал.1, т. 6 от ЗОП, заверено от кмета на общината. (Документът се представя, в случаите когато не може да бъде извършена проверка по служебен път). | По т. 1: Приема се, текстът е прецизиран.  По т. 2: Приема се предложеният текст. |
| 4. | Държавен фонд „Земеделие“ | 20.07.2022 г. | 2. Процедура чрез подбор на проектни предложения - Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“.  2.1. С цел по-голяма яснота, предлагаме в раздел 22. „Критерии и методика за оценка на проектните предложения“ да бъде разписано, че по Критерий № 3 „Проекти, насочени към производство на енергия за собствено потребление от възобновяеми енергийни източници“, точки по подкритерий 3.1, 3.2 или 3.3 се присъждат на база на заявените разходи при извършване на предварителна оценка и на одобрените разходи – при техническа и финансова оценка (ТФО).  2.2. Предлагаме в Приложение № 4 към Условията за кандидатстване да бъдат включени референтни разходи за ново строителство на Фотоволтаични (соларни) системи. | По т. 2.1. Приема се. Внесен е пояснителен текст под т. 1 в Методика за оценка на проектните предложения от Раздел 22 (Виж отговора по въпрос 1).  По т. 2.2: Приема се (Виж отговора по въпрос 1). |
| 5. | Държавен фонд „Земеделие“ | 20.07.2022 г. | **1. По условията за изпълнение – за всички процедури:**  • На първа страница под заглавието да се добави текстът: Европейският земеделски фонд за развитие на селските райони. Европа инвестира в селските райони;  • Съдържание: В. Мерки за информиране и публичност - стр. 11.  Се променя както следва: В. Мерки за информиране и публичност - стр. 12.  • Част А. Техническо изпълнение на проектите, Раздел II, т.2, пт. 2.9.6: *Да поддържат съответствие с всеки критерии за подбор, по който проектното предложение е било оценено, съгласно списък с критериите за подбор и получените точки по всеки от тях, представляващи приложение към административния договор, с изключение на критериите: за брой население, което ще се възползва от услугата и ниво на безработица. При неспазване на това задължение ДФЗ - РА отказва изцяло или частично изплащане на финансовата помощ, респ. претендира възстановяване на изплатената финансова помощ, в размерите, посочени в административния договор*;  Се променя както следва: *Да поддържат съответствие с всеки критерии за подбор, по който проектното предложение е било оценено, съгласно списък с критериите за подбор и получените точки по всеки от тях, представляващи приложение към административния договор, с изключение на критериите: за брой население, което ще се възползва от услугата и ниво на безработица и/или когато промяната в съответствието с критериите за подбор е изрично одобрена от ДФЗ – РА по реда на т. 1 от Раздел IV. и изменението не води до брой на точките по-малък от минималния брой на точките, дадени на проектните предложения, за които е бил наличен бюджет, определен в Условията за кандидатстване. При неспазване на горното ДФЗ - РА отказва изцяло или частично изплащане на финансовата помощ, респ. претендира възстановяване на изплатената финансова помощ, в размерите, посочени в административния договор*.  2. **В образеца на административен договор – за всички процедури (Приложение № 7 към Условията за изпълнение) предлагаме да се прецизират следните текстове:**  • чл. 3, ал.5: *Искането за междинно плащане се подава в срок не по-късно от четири месеца, преди изтичане на срока, посочен в чл. 5, ал. 1*.  Се променя както следва: *Искането за междинно плащане се подава в срок не по-късно от дванайсет месеца, преди изтичане на срока, посочен в чл. 5, ал. 1.*  • чл. 4, ал.3: *Този срок може да се спира при наличие на основание за това, посочено в този договор, Условията за изпълнение и действащата нормативна уредба.*  • Се променя както следва: *Този срок може да се удължава или спира при наличие на основание за това, посочено в този договор, Условията за изпълнение и действащата нормативна уредба*.  • чл. 11, ал.2, т.9: *БЕНЕФИЦИЕНТЪТ не изпълни задължението си до изтичане на периода по чл. 6 да поддържа съответствие с всички критерии за подбор, по които проектното му предложение е било оценено, с изключение на случаите на изменение на проекта в периода на изпълнението му, което е довело до промяна в броя на точките по критериите за подбор, които проектното предложение е получило при оценката*;  Се променя както следва: *БЕНЕФИЦИЕНТЪТ не изпълни задължението си до изтичане на периода по чл. 6 да поддържа съответствие с всички критерии за подбор, по които проектното му предложение е било оценено, с изключение на случаите на одобрено изменение на проекта в периода на изпълнението му, което е довело до промяна в броя на точките по критериите за подбор, които проектното предложение е получило при оценката*.  • чл. 11, ал.2, т.10: *БЕНЕФИЦИЕНТЪТ не изпълнява едно или повече от задълженията си по чл. 9.1 от настоящия договор*.  Се променя както следва: *БЕНЕФИЦИЕНТЪТ не изпълнява едно или повече от задълженията си по чл. 9, ал.1 от настоящия договор*.  • чл. 13, ал.2, т.3: *води до увеличение на максималния размер на БФП на помощта, посочена в чл. 2, ал. 2 или до увеличение на стойността на някоя от позициите, посочени в Приложение № 2, в случаите при които се надвишават цените съгласно „Списък с наименованията на активите, дейностите и услугите, за които са определени референтни разходи*;  Се променя както следва: *води до увеличение на максималния размер на БФП на помощта, посочена в чл. 2, ал. 2 или до увеличение на стойността на някоя от позициите, посочени в Приложение № 2, в случаите при които се надвишават цените съгласно „Списък с наименованията на активите, дейностите и услугите, за които са определени референтни разходи. Фондът уважава искането за изменение, при спазване на изискванията, посочени в ал.2, но общата стойност на финансовата помощ не се увеличава. В този случай превишението се поема, като собствен принос от бенефициента*.  • чл. 14, ал. 1, т. 4: *при изрично искане от БЕНЕФИЦИЕНТА, че се отказва от помощта, направено в срока по чл. 5, ал. 3*;  Се променя както следва: *при изрично искане от БЕНЕФИЦИЕНТА, че се отказва от помощта, направено в срока по чл. 5, ал. 6*.  • чл. 14, ал. 2, се допълва *т. 4.* *С едноседмично предизвестие при неизпълнение на задълженията по чл. 11, ал. 2, т. 16*.  • чл. 15, ал. 1: *В случаите по чл. 14, ал. 2, точка 1 и 2;*  Се променя както следва: *В случаите по чл. 14, ал. 2, точка 2, 3 и 4*.  • чл. 19, т. в/ *„Надлежни доказателства за започване на изпълнението“ по смисъла на чл. 5, ал. 3*;  Се променя както следва: *„Надлежни доказателства за започване на изпълнението“ по смисъла на чл. 5, ал. 6*.  3. В Приложение № 1 към Условията за изпълнение, Документи за междинно и окончателно плащане – за всички процедури:  • Раздел А. Общи документи се заличава: *22./23. Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал. 1, т. 6 от Закона за обществените поръчки – оригинал или копие, заверено от кмета на общината*. | По т. 1: Приемат се всички корекции.  По т. 2:  Предложението за промяна на срока по чл. 3, ал. 5 не се приема с оглед краткия срок на действие на преходния период и намаляване на възможността на кандидатите за подаване на заявки за междинни плащания.  Предложението по чл. 4, ал.3 се приема.  Предложението по чл. 11, ал.2, т.9 се приема.  Предложението по чл. 11, ал.2, т.10 се приема.  Предложението по чл. 13, ал.2, т.3 се приема.  Предложението по чл. 14, ал. 1, т. 4 се приема.  Допълнението към чл. 14, ал. 2 се приема.  Редакцията по чл. 15, ал. 1 се приема.  Редакцията в чл. 19, т. в/ се приема.  По т. 3: Приема се. |
| 6. | Държавен фонд „Земеделие“ | 20.07.2022 г. | 4. **В Приложение № 1 към Условията за изпълнение, Документи за междинно и окончателно плащане – само за процедура BG06RDNP001-7.020 - Енергийна ефективност:**  • Раздел А. Общи документи се добавя нов документ: 38. *Документ за оценка на постигнати енергийни спестявания в предприятие, промишлена система и система за външно изкуствено осветление съгласно Наредба № Е-РД-04-05 от 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания, изготвен от правоспособно лице, вписано в публичния регистър по чл. 60, ал. 1 от Закона за енергийна ефективност (ЗЕЕ) (когато бенефициентът е получил приоритет за проекти, насочени към производство на енергия за собствено потребление от възобновяеми енергийни източници, и към датата на подаване на искането за плащане е изминала повече от една година от въвеждане на обекта в експлоатация). Представя се във формат „pdf“ или „jpg“. (Приложение № 2 към чл. 17, ал. 2, т. 1 от Наредба № Е-РД-04-05 от 2016 г.)*  • Раздел Б. Допълнителни документи се заличава: 4. *Документ за оценка на постигнати енергийни спестявания в предприятие, промишлена система и система за външно изкуствено осветление съгласно Наредба № Е-РД-04-05 от 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания, изготвен от правоспособно лице, вписано в публичния регистър по чл. 60, ал. 1 от Закона за енергийна ефективност (ЗЕЕ) (когато бенефициентът е получил приоритет за проекти, насочени към производство на енергия за собствено потребление от възобновяеми енергийни източници, и към датата на подаване на искането за плащане е изминала повече от една година от въвеждане на обекта в експлоатация). Представя се във формат „pdf“ или „jpg“. (Приложение № 2 към чл. 17, ал. 2, т. 1 от Наредба № Е-РД-04-05 от 2016 г.)* | Промените в Раздел А и Раздел Б от Приложение № 1 към Условията за изпълнение, Документи за междинно и окончателно плащане се приемат (документът в Раздел А е добавен под т. 37, поради отпадането на т. 23). |
| 7. | инж. К. Валентинов  kostadin\_valentinov@abv.bg | 21.07.2022 г. | В УСЛОВИЯТА ЗА КАНДИДАТСТВАНЕ с проектни предложения за предоставяне на безвъзмездна финансова помощ по процедура чрез подбор № BG06RDNP001-7.020 – ЕНЕРГИЙНА ЕФЕКТИВНОСТ „РЕКОНСТРУКЦИЯ, РЕМОНТ, ОБОРУДВАНЕ И/ИЛИ ОБЗАВЕЖДАНЕ НА ОБЩИНСКИ СГРАДИ, В КОИТО СЕ ПРЕДОСТАВЯТ ОБЩЕСТВЕНИ УСЛУГИ, С ЦЕЛ ПОДОБРЯВАНЕ НА ТЯХНАТА ЕНЕРГИЙНА ЕФЕКТИВНОСТ“ ПО ПОДМЯРКА 7.2. „ИНВЕСТИЦИИ В СЪЗДАВАНЕТО, ПОДОБРЯВАНЕТО ИЛИ РАЗШИРЯВАНЕТО НА ВСИЧКИ ВИДОВЕ МАЛКА ПО МАЩАБИ ИНФРАСТРУКТУРА“ ОТ МЯРКА 7 „ОСНОВНИ УСЛУГИ И ОБНОВЯВАНЕ НА СЕЛАТА В СЕЛСКИТЕ РАЙОНИ“ ОТ ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 – 2020 г. В дефинициите "Възобновяеми енергийни източници" са описани като "Неизкопаеми енергийни източници, които съдържат слънчева енергия, възобновяващи се без видимо изтощаване при използването им".  Предлагаме да бъде включена официалната дефиниция съгласно т.8 от Допълнителни разпоредби към ЗАКОНА ЗА ЕНЕРГИЯТА ОТ ВЪЗОБНОВЯЕМИ ИЗТОЧНИЦИ, която гласи следното: "Енергия от възобновяеми източници" е енергията от възобновяеми неизкопаеми източници: вятърна, слънчева енергия, енергия, съхранявана под формата на топлина в атмосферния въздух - аеротермална енергия, енергия, съхранявана под формата на топлина под повърхността на твърдата почва - геотермална енергия, енергия, съхранявана под формата на топлина в повърхностните води - хидротермална енергия, океанска енергия, водноелектрическа енергия, биомаса, газ от възобновяеми източници, сметищен газ и газ от пречиствателни инсталации за отпадни води.  Предложението ни е продиктувано от предоставяне възможността на кандидатите да кандидатстват с различни видове инвестиции за добиване на енергия от ВЕИ. В момента единствената възможност е поставяне на фотоволтаични електрически централи (ФЕЦ). За поставянето им обаче, следва да има договор с електроразпределителното дружество, действащо в региона, което следва да има свободна мощност, за да може да присъедини нова централа. Предвид бума на инвестиции във ФЕЦ в последните месеци, може да се окаже, че за част от кандидатите условието да получат точки по критерий за подбор 3 "Проекти, насочени към производство на енергия за собствено потребление от възобновяеми енергийни източници.Отчита се стойността на разходите за закупуване на оборудване за изграждането на съоръжения за производство и съхранение на електроенергия от възобновяеми енергийни източници като процентно изражение от общо одобрените инвестиционни разходи по проектното предложение" за невъзможно. Предвид, че на проведеното събрание на Комитета по наблюдение (КН) записът на критерия е друг, моля да се ползват легалните дефиниции съгласно националното законодателство (ЗЕВИ), които предполагам всеки един член на КН е разбрал при гласуването на критерия. | Приема се. |